अलीगंज में देवी पुराण और भागवत कथा सुनने पहुंच रहे श्रद्धालु
बरेली| नर्मदा तट अलीगंज घाट पर श्रीमद् देवी पुराण और श्रीमद भागवत कथा का आयोजन किया जा रहा है। यह आयोजन 28 फरवरी से प्रारंभ हुआ है। जो कि 13 मार्च तक चलेगा। यहां कथा श्रमण करने बड़ी संख्या में श्रद्धालु पहुंच रहे है। कथा स्थल पर हीरापुर वाले स्वामी द्वारा विशेष अनुष्ठान किया जा रहा है। स्वामी जी नर्मदा परिक्रमा पर है। 13 मार्च तक वह अलीगंज नर्मदा तट पर ही साधना करेंगे। यहां स्वामी जी प्रतिदिन मां नर्मदा की उपासना के लिए 6 घंटे तक निरंतर पूजन कर रहे हैं और 1 घंटे सहस्रार्चन भी किया जाता है। इस भव्य अनुष्ठान में पुण्य लाभ लेने के लिए क्षेत्रिय जन मानस बड़ी संख्या में पहुंच रहा है। इसके बाद 14 मार्च को बरहा, 15 मार्च को केतोघान, 16 मार्च को सिंगनाथ 17 से 19 मार्च को बौरास में अनुष्ठान करेंगे। यहां से 20 मार्च को कैलकच्छ , 21 मार्च को सिद्धघाट पहुंचेंगे। 22 से 27 मार्च तक शोकलपुर में यात्रा विश्राम होगा। इस दौरान मां नर्मदा की विशेष पूजन का आयोजन किया जाएगा। इसके बाद स्वामी जी नयाखेड़ा और टिमरावन से खिरेंटी से होते हुए 5 अप्रेल को हीरापुर पहुंचेंगे जहां 11 अप्रैल तक विशाल यज्ञ का आयोजन किया जाएगा।
awa_Deva hin_Deva